|  |  |
| --- | --- |
|  |  |
| **Република Србија** | **Република Србија** |
| **ВЛАДА**  **КАНЦЕЛАРИЈА ЗА САРАДЊУ СА ЦИВИЛНИМ ДРУШТВОМ** | **МИНИСТАРСТВO ДРЖАВНЕ УПРАВЕ И ЛОКАЛНЕ САМОУПРАВЕ** |

Mинистарство државне управе и локалне самоуправе и Канцеларија за сарадњу са цивилним друштвом Владе Републике Србије упућују

**Ј А В Н И П О З И В**

**организацијама цивилног друштва за чланство у Посебној међуминистарској радној групи за израду Акционог плана за период 2018-2020. године и реализацију учешћа Републике Србије у иницијативи Партнерство за отворену управу**

**I О ИНИЦИЈАТИВИ ПАРТНЕРСТВО ЗА ОТВОРЕНУ УПРАВУ**

Партнерство за отворену управу - ПОУ (енг. *Open Government Partnership – OGP*) представља мултилатералну иницијативу која је покренута 2011. године у циљу обезбеђивања подршке земљама учесницама у изградњи отворене, транспарентне и одговорне управе, оријентисане према грађанима, а којој је Република Србија приступила 2012. године. Начела на којима се заснива иницијатива у потпуности су у складу са опредељењем Владе Републике Србије да се изгради управа заснована на општим принципима „добре владавине“ и „отворене управе“, односно обезбеди пуна имплементација општеприхваћених принципа владавине права и правне сигурности, јавности, одговорности, економичности и ефикасности. Влада Републике Србије прихватила је принципе и начела отворене управе који су изражени у Декларацији Партнерства за отворену управу. У складу са обавезама у оквиру учешћа у овој иницијативи, Влада Републике Србије је усвојила већ два акциона плана.

Један од кључних предуслова за остваривање концепта отворене управе, а истовремено и један од примарних циљева Партнерства за отворену управу, јесте укључивање цивилног сектора и других заинтересованих страна у процесе одлучивања, што представља пресудан корак ка побољшању дијалога између грађана, цивилног друштва и јавне управе.

У складу са наведеним, Министарство државне управе и локалне самоуправе, задужено да предузима активности у склопу учешћа Републике Србије у Партнерству за отворену управу, образује Посебну међуминистарску радну групу за израду Акционог плана за период 2018-2020. године и реализацију учешћа Републике Србије у иницијативи Партнерство за отворену управу (у даљем тексту: Посебна међуминистарска радна група). Основни задаци Посебне међуминистарске радне групе су, између осталог, израда Акционог плана за спровођење иницијативе Партнерство за отворену управу у Републици Србији за период од 2018-2020. године, спровођење поступка консултација са цивилним друштвом, праћење спровођења активности дефинисаних Акционим планом и поштовања предвиђених рокова, предлагање измена и допуна Акционог плана, израда привремених и коначних извештаја о спровођењу активности из Акционог плана.

**Циљ овог јавног позива** је да се кроз јаван и транспарентан процес изврши избор **7 (седам) организација цивилног друштва чији ће представници бити предложени на именовање министру државне управе и локалне самоуправе за чланство у Посебној међуминистарској радној групи** и који ће својим активним учешћем допринети изради Акционог плана за период 2018-2020. године и спровођењу иницијативе Партнерство за отворену управу у Републици Србији.

**Министарство државне управе и локалне самоуправе и Канцеларија за сарадњу са цивилним друштвом Владе Републике Србије нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака** **Посебне међуминистарске радне групе.**

**II ОБЛАСТ ЈАВНОГ ПОЗИВА**

**Јавни позив намењен је организацијама цивилног друштва које делују у некој од следећих области:**

* доступност података,
* приступ информацијама од јавног значаја,
* медији и информисање,
* фискална транспарентност,
* јавно заступање и политике,
* јачање владавине права и ширење грађанске свести,
* борба против корупције,
* развој нових технологија и иновација у циљу размене информација,
* унапређења јавних сервиса и укључивања грађана у доношење одлука,
* отворени подаци,
* реформа јавне управе,
* Партнерство за отворену управу.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати **следеће** **критеријуме**:

1. да су **уписaне у рeгистaр нajмaњe 3 (три) године** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у некој од области наведених у тачки II (ОБЛАСТ ЈАВНОГ ПОЗИВА):
3. да поседују **искуство у раду радних група и других радних и саветодавних тела** које формирају органи државне управе, **у последње 3 (три) године**;
4. да поседују **пројектно искуство и експертизу** у областима наведеним у тачки II (ОБЛАСТ ЈАВНОГ ПОЗИВА), **у последње 3 (три) године;**
5. да поседују **искуство у координацији, комуникацији и сарадњи са другим организацијама цивилног друштва, односно чланице су мреже или друге асоцијације организација цивилног друштва**.

**III ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **кoпиjа** **рeшeњa o упису у рeгистaр** у складу са Законом[[1]](#footnote-1);
* **кoпиjа акта о оснивању, односно Статута** (*део који се односи на циљеве организације*); [[2]](#footnote-2)
* **доказ о искуству у раду радних група и других радних и саветодавних тела** које формирају органи државне управе, **у последње 3 (три) године** (*списак радних тела са приложеним копијама решења/одлука о именовању, потврдама надлежног органа и сл.*)*;*
* **листa пројеката** које је организација реализовала, односно **листа** **публикација** које је објавила у областима наведеним у тачки II (ОБЛАСТ ЈАВНОГ ПОЗИВА), **у последње 3 (три) године** (*Анекс 1 – Образац о реализованим пројектима*; *Анекс 2 – Образац о објављеним публикацијама*);
* **доказ о чланству у мрежи или другој асоцијацији организација цивилног друштва** (*уговор, меморандум о сарадњи, потврда мреже или друге асоцијалције и сл.*).

**IV РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 22. децембра 2017. године до 19. јануара 2018. године.**

Заинтересована удружења и друге организације цивилног друштва дужна су да своје пријаве доставе **искључиво поштом, у затвореној коверти** на адресу:

**Канцеларија за сарадњу са цивилним друштвом**

**Владе Републике Србије**

**Палата Србија, Булевар Михајла Пупина број 2, источни улаз;**

**11070 Нови Београ**

сa нaпoмeнoм:  **“Кандидатура за чланство у Посебној међуминистарској радној групи за израду Акционог плана за период 2018-2020. године и реализацију учешћа Републике Србије у иницијативи Партнерство за отворену управу“.**

**- „ЗА ЈАВНИ ПОЗИВ, НЕ ОТВАРАТИ“ -**

**V ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је **Комисија за избор организација цивилног друштва за чланство у Посебној међуминистарској радној групи за израду Акционог плана за период 2018-2020. године и реализацију учешћа Републике Србије у иницијативи Партнерство за отворену управу**, која је састављена од представника Канцеларије за сарадњу са цивилним друштвом Владе Републике Србије и Министарства државне управе и локалне самоуправе.

Формирана Комисија дужна је да у року од **45 дана од дана истека рока за подношење пријава** донесе **коначну Одлуку о предлогу организација цивилног друштва за чланство у Посебној међуминистарској радној групи за израду Акционог плана за период 2018-2020. године и реализацију учешћа Републике Србије у иницијативи Партнерство за отворену управу** (у даљем тексту: коначна Одлука). Коначна Одлука, као и сам Јавни позив, објавиће се на званичним интернет страницама Министарства државне управе и локалне самоуправе [www.mduls.gov.rs](http://www.mduls.gov.rs) и Канцеларије за сарадњу са цивилним друштвом Владе Републике Србије [www.civilnodrustvo.gov.rs](http://www.civilnodrustvo.gov.rs).

Изабране организације цивилног друштва дужне су, да у року и на начин предвиђен коначном Одлуком, **доставе своје кандидате за члана и заменика члана у Посебној међуминистарској радној групи.**

Именовање изабраних чланова и њихових заменика извршиће министар државне управе и локалне самоуправе.

Евентуална питања око поступка подношења пријава могу се упутити **Родић Данилу** из Канцеларије за сарадњу са цивилним друштвом Владе Републике Србије, на е-mail адресу [danilo.rodic@civilnodrustvo.gov.rs](mailto:danilo.rodic@civilnodrustvo.gov.rs) или телефоном на 011/311-38-95.

**VI ДОДАТНЕ ИНФОРМАЦИЈЕ**

Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Образац о реализованим пројектима
2. Анекс 2 – Образац о објављеним публикацијама

1. Копија **не мора** бити оверена код јавног бележника. [↑](#footnote-ref-1)
2. Копија **не мора** бити оверена код јавног бележника. [↑](#footnote-ref-2)